|  |  |  |  |
| --- | --- | --- | --- |
| Fundraisere, forskningskonsulenter/-rådgivere  og videnskabelige koordinatorer | | Invitation | |
|  | | |
| **Invitation til møde d. 10. marts 2017 kl. 13-15 i Forum for Fundraisere** |

Kom og hør mere om:

**Tema 1: Databaser og systemunderstøttelse til brug for udarbejdelse af ansøgninger og projektstyring**

Forskningsstøtteenheden har for nyligt investeret i databasen Research Professionals, videreudviklet den eksisterende database researchfunding.net samt tilkøbt et nyt, spændende modul i SciVal. Det er redskaber, som alle er vigtige i arbejdet med at skabe stærke partnerskaber og gode ansøgninger.

AU Forskning og Eksterne Relationer indgår desuden i arbejdet med at videreudvikle rutiner og standarder inden for datahåndtering. Udarbejdelsen af DMP (Data Management Plans) er en integreret og obligatorisk del af arbejdet med EU-ansøgninger og projektstyring, og der pågår i øjeblikket et stort udviklingsarbejde på området.

På mødet vil du kunne høre mere om:

\* Ny adgang til information om muligheder for ekstern forskningsfinansiering

\* Ny adgang til information om internationale forskergrupper og –netværk

\* Nye muligheder i databasen researchfunding.net

\* Status for udviklingen af rutiner og standarder inden for datahåndtering

**Tema 2: Hvordan opbygger man stærke EU-konsortier?**

EU lægger vægt på, at EU-projekter er interdisciplinære og favner bredt gennem samarbejde mellem forskningsmiljøer, organisationer, myndigheder og erhvervsliv. På mødet får du en case-præsentation af, hvordan man opbygger succesfulde konsortier helt fra grunden.

**Praktiske oplysninger**

Mødet finder sted **fredag d. 10. marts kl. 13-15** hos Forskningsstøtteenheden, Katrinebjergvej 107, lokale 7 i stueetagen.

Mødet er åbent for alle, som har interesse i de to temaer.

Der er ikke behov for forhåndstilmelding.

Med venlig hilsen

Pernille von Lillienskjold

Funktionschef, Forskningsstøtteenheden

**PROGRAM**

**Dato:** Fredag d. 10. marts 2017 kl. 13-15

**Sted:** Forskningsstøtteenheden, Katrinebjergvej 107, lokale 7 i stueetagen

**Program:**

**1. Velkomst (5 min)**

v/ **Pernille von Lillienskjold**, funktionschef, Forskningsstøtteenheden, AU

**2. Databaser og systemunderstøttelse (45+15 min)**

- en introduktion til Research Professionals og SciVals Trends Module

v/ **Pernille Hamburger Grøngaard**, bibliotekar, Forskningsstøtteenheden, AU

- en introduktion til nye muligheder i researchfunding.net

v/ **Heine Simonsen**, specialkonsulent, Forskningsstøtteenheden, AU

**3. Data Management Plans (20 min)**

- status for udviklingen af rutiner og standarder inden for datahåndtering

v/ **Line Slemming**, specialkonsulent, Erhvervssamarbejde og Teknologioverførsel, AU

**Birgit Christensen**, specialkonsulent, Forskningsstøtteenheden, AU

**4. Hvordan opbygger man stærke EU-konsortier? (20 min)**

- en case-præsentation: Smart Cities

v/ **Adriënne Heijnen**, Smart Cities, Institut for Kommunikation og Kultur, AU

**5. Afslutning (5 min)**

v/ **Pernille von Lillienskjold**, funktionschef, Forskningsstøtteenheden, AU